30 यहोवा क बचन मोका मिला। उ कहेस, 2 "मनई क पूत, मोरे बरे कछू कहा। कहा, 'मोर सुआमी यहोवा इ कहत हः
"'रोआ अउर कहा,
3 उ दिन समीप अहइ।
हाँ, निआउ करइ क यहोवा क दिन समीप अहइ।
इ एक दूदिन होइ।
इ रास्ट्रन क संग निआउ करइ क समइ होइ।
4 मिस्र क विरूद्ध तरवार आइ।
कूस क लोग भय स काँपि उठिहीं, जउने समइ मिस्र क पतन होइ।
बाबुल क सेना मिस्र क लोगन क बन्दी बनाइके लइ जाइ।
मिस्र क नींब उखड़ि जाइ।
6 मोर सुआमी यहोवा इ कहत हः
"हाँ, जउन लोग मिस्र क मदद करत हीं मिस्र क पतन होइ।
ओकर सक्ति क घमण्ड खतम होइ।
मोर सुआमी यहोवा उ सबइ बातन कहेस।
7 मिस्र ओन देसन मँ मिलि जाइ जउन नस्ट कइ दीन्ह गएन।
मिस्र ओन खाली देसन मँ स एक होइ।
अउर ओकर सबहिं सहायक नस्ट होइ जइहीं।
तब उ पचे जानिहीं कि मइँ यहोवा हउँ!
10 मोर सुआमी यहोवा इ कहत हः
अउर मइँ मिस्र क लोगन क नस्ट करब।
रास्ट्रन मँ सब स जियादा भयंकर अहइँ।
मइँ ओनका मिस्र क नस्ट करइ बरे लिआउब।
उ पचे मिस्र क विरूद्ध आपन तरवारन निकरिहीं।
उ पचे पहँटा क ल्हासन स पाट देइहीं।
12 मइँ नील नदी क झुरान भुइँया बनाइ देब।
तब मइँ झुरान भुइँया क बुरे लोगन क बेच देब।
मइँ अजनबियन क उपयोग उ देस क खाली करइ बरे करब।
13 मोर सुआमी यहोवा इ कहत हः
"मइँ मिस्र मँ देवमूतरियन क नस्ट करब।
मइँ मूरतियन क नोप स बाहेर करब।
मिस्र देस मँ कउनो भी प्रमुख भविस्स बरे नाहीं होइ,
अउर मिस्र मँ भय भर देब।
14 मइँ पत्रोस क खाली कराइ देब।
मइँ सोअन मँ आगी लगाइ देब।
मइँ 'नो' क दण्ड देब।
15 अउर मइँ सीन नाउँ क मिस्र क किले क विरूद्ध आपन किरोध क बर्खा करब!
मइँ 'नो' क लोगन क नस्ट करब।
16 मइँ मिस्र मँ आगी लगाउब।
सीन नाउँ क सहर डर स काँपिहीं,
अउर मेम्फिस पइ दिना क समइ हमला कीन्ह जाब्या।
अउर मेहररूअन धरी जइहीं अउर लइ जाई जइहीं।
मिस्र क गर्वाली सक्ति खतम होइ।
अउर ओकर बिटियन धरी अउ लइ जाइ जइहीं।
19 इ तरह मइँ मिस्र क दण्ड देब।
22 मोर सुआमी यहोवा इ कहत ह, "मइँ मिस्र क राजा फिरौन क विरूद्ध हउँ। मइँ ओकर दुइनउँ भुजन, सक्तीसाली भुजा अउर पहिले स टूटी भुजा क तोड़ डाउब। मइँ ओकर हाथे स तरवार क गिराइ देब। 23 मइँ मिस्रियन क रास्ट्र मँ बिसेर देब। 24 मइँ बाबुल क राजा क भुजन क सक्तीसाली बनाउब। मइँ आपन तरवार ओकरे हाथे मँ देब। किन्तु मइँ फिरौन क भुजा क तोड़ देब। तब फिरौन पीरा स चीखी, राजा क चीख एक मरत भए मनई क चीख स होइ। 25 एह बरे मइँ बाबुल क राजा क भुजन क सक्तीसाली बनाउब, किन्तु फिरौन क भुजन कटिके गिरिहीं। तब उ पचे जानिहीं कि मइँ यहोवा हउँ।
Awadhi Bible: Easy-to-Read Version. Copyright © 2005 Bible League International.
